29.9.2023
MT
Il-Ġurnal Uffiċjali tal-Unjoni Ewropea
C 349/99
3.4.
Il-KESE jħeġġeġ kemm lill-amministraturi tal-pjattaformi kif ukoll tal-media soċjali u lill-ħallieqa ta’ kontenut/l-influwenzaturi biex jiżguraw: — il-possibbiltà teknika li l-utenti tfal tal-pjattaforma u/jew tan-networks soċjali jiġu esklużi milli jaraw il-kontenut sensittiv kollu (alkoħol u xorb enerġetiku, logħob tal-azzard u mħatri, pornografija, tabakk u prodotti tat-tabakk, inklużi s-sigaretti elettroniċi, il-kirurġija estetika, eċċ.) li fi kwalunkwe każ għandu jinkludi t-tikketta “ipprojbit għal tfal taħt it-18-il sena”, kif ukoll li tkun meħtieġa verifika tal-età u jkun permess l-użu tal-kontroll tal-ġenituri; — l-inklużjoni tal-kliem “reklamar”, “komunikazzjoni kummerċjali” jew “sponsorjat minn” f’messaġġi bħal dawn; — għal stampi editjati jew modifikati, il-kliem “stampa editjata”; — “stampi virtwali” għal produzzjonijiet maħluqa b’intelliġenza artifiċjali, kif ukoll l-identifikazzjoni tal-użu ta’ influwenzaturi virtwali. 3.5.
Għandha tingħata wkoll attenzjoni speċjali għall-użu ta’ dark patterns, l-użu ħażin jew dispreġattiv mit-trademarks, il-promozzjoni ta’ prodotti finanzjarji mhux awtorizzati, is-serq tal-identità jew influwenzaturi foloz li jieħdu vantaġġ mill-immaġni ta’ persuni magħrufa mingħajr l-għarfien tagħhom, li qed isiru dejjem aktar spissi fil-qasam tal-investimenti finanzjarji u l-kriptovaluti.
Din hija mġiba illeċita li qed issir dejjem aktar sofistikata u mifruxa minħabba l-użu tal-IA u li jeħtieġ li tiġi miġġielda b’mod effettiv. 3.6.
L-armonizzazzjoni regolatorja proposta mill-KESE tista’ tiġi kkomplementata minn oqfsa koregolatorji, li jinvolvu lill-influwenzaturi, l-aġenti u l-assoċjazzjonijiet rappreżentattivi tagħhom, l-industrija u r-reklamaturi, l-assoċjazzjonijiet awtoregolatorji tar-reklamar, l-assoċjazzjonijiet tal-konsumaturi u tal-utenti, l-imsieħba soċjali u entitajiet oħra tas-soċjetà ċivili, u l-awtoritajiet regolatorji. 3.7.
Il-KESE għandu għadd ta’ mistoqsijiet pendenti li jikkonċernaw l-attività tal-ħallieqa ta’ kontenut/l-influwenzaturi, bħall-post tagħhom fil-liġi tax-xogħol, kwistjonijiet relatati mat-taxxi fuq l-introjtu u t-taxxa fuq il-valur miżjud, kif ukoll l-attività speċifika ta’ influwenzaturi li huma tfal, li aħna nqisu li għandhom ikunu soġġetti għal analiżi bir-reqqa fil-livell tal-UE.
Brussell, it-13 ta’ Lulju 2023.
Oliver RÖPKE Il-President tal-Kumitat Ekonomiku u Soċjali Ewropew